Številka: 0075-1/2020/6

VSEM DSO in PSVZ

VSEM KONCESIONARJEM

Datum: 26. 2. 2020

Zadeva: Obvestilo - preprečevanje okužbe z novim koronavirusom SARS-CoV-2

Spoštovani,

na Kitajskem so decembra 2019 zaznali več primerov pljučnic. Pri bolnikih so izključili številne običajne povzročitelje pljučnic oz. respiratornih okužb in potrdili okužbo z novim koronavirusom. Nov koronavirus so poimenovali SARS-CoV-2, bolezen, ki jo virus povzroča pa COVID-19. Bolezen se kaže z vročino, kašljem in oteženim dihanjem, kar je značilno za pljučnico. Glede na ugotovljene primere okužbe z novim koronavirusom na severu Italije in drugih sosednjih državah posredujemo splošne preventivne ukrepe ter informacije.

Na podlagi usmeritev Nacionalnega inštituta za javno zdravje (NIJZ) je Komisijo za zdravstveno dejavnost Skupnosti socialnih zavodov Slovenije pozvala izvajalce institucionalnega varstva k uvedbi začetnih aktivnosti priprave programa preprečevanja in obvladovanja širjenja okužb z imenovanim virusom, informiranju in izobraževanju, predvsem zaposlenih, glede potrebnih ukrepov preprečevanja in obvladovanja okužb.

Preventivno naj se pri izvajalcih institucionalnega varstva izvajajo vsi standardni ukrepi, sprejeti pri virusnih in drugih podobnih obolenjih, še posebej je poudarek na higieni rok, higieni kašlja in higieni prostorov.

Ustrezna zdravstvena nega in strokovna obravnava je primarna skrb, naloga in obveza vseh zaposlenih, še posebej, ker so uporabniki zaradi svojih potreb in omejitev še toliko bolj življenjsko izpostavljeni.

Navodila za zdravstvene delavce, navodila za uporabo osebne varovalne opreme za zdravstvene delavce in druge usmeritve so objavljene na spletni strani NIJZ: [https://www.nijz.si/sl/koronavirus-zdravstveni-delavci#navodila-za-odvzem-in-transport-vzorcev-ob-sumu-na-okuzbo-z-novim-koronavirusom-%28sars-cov-2%29](https://www.nijz.si/sl/koronavirus-zdravstveni-delavci%22%20%5Cl%20%22navodila-za-odvzem-in-transport-vzorcev-ob-sumu-na-okuzbo-z-novim-koronavirusom-%28sars-cov-2%29)

Do konca tedna pričakujemo tudi navodila s strani NIJZ posebej pripravljena za izvajalce institucionalnega varstva.

Pri preprečevanju okužbe z virusom SARS-CoV-2 je tako kot pri drugih nalezljivih bolezni, ki povzročajo okužbe dihal, priporočljivo upoštevati naslednje vsakodnevne preventivne ukrepe:

* Izogibamo se tesnim stiskom z ljudmi, ki kažejo znake nalezljive bolezni.
* Ne dotikamo se oči, nosu in ust.
* V primeru, da zbolimo, ostanemo doma.
* Upoštevamo pravila higiene kašlja.
* Redno si umivamo roke z milom in vodo.
* V primeru, da voda in milo nista dostopna, za razkuževanje rok uporabimo namensko razkužilo za roke. Vsebnost alkohola v razkužilu za roke naj bo najmanj 60 %. Razkužilo za roke je namenjeno samo zunanji uporabi. Sredstva za čiščenje/razkuževanje površin niso namenjena čiščenju/razkuževanju kože.
* Glede na trenutno epidemiološko situacijo splošna uporaba zaščitnih mask ni potrebna.
* V času povečanega pojavljanja okužb dihal se izogibamo zaprtih prostorov, v katerih se zadržuje veliko število ljudi. Poskrbimo za redno zračenje zaprtih prostorov.[[1]](#footnote-2)

Več o preprečevanju okužbe z virusom SARS-CoV-2: <https://www.nijz.si/sl/preprecevanje-okuzbe-z-virusom-sars-cov-2019>

V prilogi vam pošiljamo navodila NIJZ za obiskovalce domov za starejše in posebnih zavodov, ki jih nalepite na vidno mesto oz. izročite obiskovalcem. Priporočamo, da izvajalci svojcem in obiskovalcem, ki prihajajo iz karantenskega območja iz tujine, do nadaljnjega omejite obiske (vsaj 14 dni od vrnitve s tega področja). Ministrstvo za delo, družino, socialne zadeve in enake možnosti poziva vse izvajalce institucionalnega varstva, da dosledno upoštevate protokole, ki veljajo za primere kapljičnih okužb.

Kot sporoča Ministrstvo za zdravje, v Sloveniji ni razloga za preplah, a je kljub temu potrebna previdnost. Ministrstvo za zdravje, Vlada RS in vse druge pristojne institucije – Nacionalni inštitut za javno zdravje, infektologi, Ministrstvo za zunanje zadeve – dnevno spremljajo aktualno dogajanje povezano s koronavirusom. Slovenija ima pripravljene načrte ukrepanja in odziva v primeru razširitve omenjenega virusa.

S spoštovanjem.

 MOJCA PRŠINA

 V.D. GENERALNE DIREKTORICE

Priloga:

* Navodila NIJZ za obiskovalce

Poslati:

* naslovniki po e-pošti
1. Vir informacij je spletna stran Nacionalnega inštituta za javno zdravje: nijz.si. [↑](#footnote-ref-2)